text: সাইফ হাফিজুর রহমান খোকন বাংলাদেশী আইনজীবী ও রাজনীতিবিদ যিনি নড়াইল-২ আসনের সাবেক সাংসদ। তিনি ১৯৮৬ ও ১৯৮৮ সালে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। যুদ্ধাপরাধের মামলায় যাবজ্জীবন কারাদন্ডে দন্ডিত দেলাওয়ার হোসাইন সাঈদীর মামলার সাক্ষী তিনি।
  
  প্রাথমিক জীবন 
  সাইফ হাফিজুর রহমান নড়াইল জেলার লোহাগড়া উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে ল' ডিগ্রি অর্জন করেন।
  
  রাজনৈতিক ও কর্মজীবন 
  সাইফ হাফিজুর রহমান নড়াইল জেলা আওয়ামী লীগের সহসভাপতি ও নড়াইল জেলা আইনজীবী সমিতির সভাপতি। ১৯৮৬ থেকে ১৯৯৬ সাল পর্যন্ত তিনি জাতীয় পার্টিতে ছিলেন, তখন ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদে নড়াইল-২ (লোহাগড়া) আসনে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। ১৯৯১ ও ১৯৯৬ সালের নির্বাচনে ও জাতীয় পার্টির মনোনয়নে অংশ গ্রহণ করে পরাজিত হন। ২০০১ সালের নিরবাচনের পূর্বে আবার যোগ দেন আওয়ামী লীগে। তিনি যুদ্ধাপরাধের মামলায় যাবজ্জীবন কারাদন্ডে দন্ডিত দেলাওয়ার হোসাইন সাঈদীর মামলার সাক্ষী।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:নড়াইল জেলার রাজনীতিবিদ
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:জাতীয় পার্টির সাবেক রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:চতুর্থ জাতীয় সংসদ সদস্য
  বিষয়শ্রেণী:নড়াইল জেলার আইনজীবী
  বিষয়শ্রেণী:জন্মের বছর অনুপস্থিত (জীবিত ব্যক্তি)
title: সাইফ হাফিজুর রহমান